Mutter Courage und ihre Kinder (Film)
Mutter Courage und ihre Kinder ischt a deitscher Schbiilfilm (DDR) en Schwarz-Weiß us-em Jôhr 1960 vom Regisseur ond Brecht-Schialer Peter Palitzsch. Dr sell hôt au s Drehbuach gschriiba. Des entschbricht abr weitgehend em gleichnamiga Theaterstick vom Bertolt Brecht. En dr DDR isch der Stroifa zom erschda Môl am 10. Februar 1961 ond en dr Bundesrepublik Deitschland am 12. März 1965 ens Kino komma.

Handlong 
Der Film schildret a Chronik us-em Dreißgjähriga Kriag vo-ra Marketendere, wo vom ond durch da Kriag leaba will, aber emmer durch a Handls-Entresse ois vo ihre drei Kender vrliirt. Was de näher Handlong ôôgôht, wuud uff da Hauptartikl Mutter Courage und ihre Kinder vrwiisa, wo em Brecht sei Theaterstick behandlet.

Kridik 
 S Lexikon des internationalen Films fasst sei Urteil so zamma, dass dr Bihnacharakder vo dera eidrucksvolla Uffihrong weitgehend erhalda bleibt. Dr Titl ischt henda mit-ma Sternle kennzoichnet, was bedeidet, dass-es sich obedengt lohnt, dean Stroifa ôôzogucka.
 Dr Evangelische Film-Beobachter schreibt, der Film dät dui geniala Modellinszeniirong vo 1949 ohne Enderonga uff d Leiwand brenga. Fir d Leit ab 16 Jôhr sei dr Bsuach em Kino mit Nôchdruck empfohla.

Auszoichnonga 
 D Filmbewerdongsstell Wiesbada hôt deam Film s Prädikat «Besonders Wertvoll» erteilt.
 D Evangelischa Filmgilde hôt dean Film zom beschda Film vom Monat April 1965 erklärt.

Weblink

Oinzlne Nôchweis 

Filmditel
Dütsche Film